ᱥᱤᱞᱤᱜᱩᱲᱤ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ

ᱥᱤᱞᱤᱜᱩᱲᱤ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮ ᱥᱤᱞᱤᱜᱩᱲᱤ ᱨᱮ ᱢᱮᱱᱟᱜᱼᱟ ᱾ ᱢᱚᱦᱟᱱᱚᱜᱚᱨ ᱨᱮᱱᱟᱜ ᱮᱴᱟᱜ ᱢᱩᱬ ᱥᱴᱮᱥᱚᱱ ᱠᱚᱫᱚ ᱥᱤᱞᱤᱜᱩᱲᱤ ᱡᱚᱸᱠᱥᱚᱱ, ᱵᱟᱜᱽᱰᱳᱜᱽᱨᱟ, , , ᱢᱟᱴᱤᱜᱟᱲᱟ ᱟᱨ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫᱴᱟᱹᱝ ᱦᱩᱰᱤᱧ ᱥᱴᱮᱥᱚᱱ ᱠᱟᱱᱟ ᱡᱟᱦᱟᱸ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ, ᱚᱱᱟ ᱠᱚ ᱢᱩᱸᱫᱽ ᱨᱮ ᱵᱟᱨᱭᱟ ᱫᱚ ᱵᱨᱚᱰ-ᱜᱮᱡᱽ ᱯᱞᱮᱴᱯᱷᱚᱨᱢ ᱟᱨ ᱢᱤᱫᱴᱟᱹᱝ ᱫᱚ ᱱᱮᱨᱳ-ᱜᱮᱡᱽ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱥᱚᱦᱚᱨ ᱨᱮᱱᱟᱜ ᱛᱟᱞᱟ ᱨᱮᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱑᱘᱘᱐ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱾

ᱱᱟᱜᱟᱢ
᱑᱘᱗᱘ ᱥᱟᱞ ᱨᱮ, ᱠᱟᱞᱠᱟᱛᱟ (ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱥᱤᱭᱟᱞᱫᱟᱦ ᱠᱚ ᱢᱮᱛᱟ ᱜᱟᱫᱟᱜᱼᱟ) ᱥᱴᱮᱥᱚᱱ ᱠᱷᱚᱱ ᱥᱤᱞᱤᱜᱩᱲᱤ ᱫᱷᱟᱹᱨᱤᱡ ᱨᱮᱞᱣᱮ ᱞᱟᱭᱤᱱ ᱫᱚ ᱵᱟᱨ ᱦᱟᱹᱴᱤᱧ ᱨᱮ ᱛᱟᱦᱮᱸ ᱠᱟᱱᱟ - ᱠᱟᱞᱠᱟᱛᱟ ᱠᱷᱚᱱ ᱫᱟᱢᱩᱠᱤᱭᱟᱹ ᱜᱷᱟᱴ ᱫᱷᱟᱹᱨᱤᱡ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ, ᱯᱚᱫᱽᱢᱟ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱤᱫᱴᱟᱹᱝ ᱰᱷᱚᱝᱜᱟ ᱛᱮ ᱜᱟᱰᱟ ᱯᱟᱨᱚᱢ ᱠᱟᱛᱮ ᱥᱤᱞᱤᱜᱩᱲᱤ ᱫᱷᱟᱹᱨᱤᱡ ᱑᱐᱐ ᱢᱤᱢᱤ (᱓ ᱯᱷᱤᱴ ᱓+᱓ᱹ᱘ ᱤᱱᱪ) ᱢᱤᱴᱚᱨ ᱜᱮᱡᱽ ᱛᱮ ᱥᱮᱱᱚᱜᱼᱟ ᱾ ᱑᱘᱘᱑ ᱥᱟᱞ ᱨᱮ ᱥᱤᱞᱤᱜᱩᱲᱤ ᱠᱷᱚᱱ ᱫᱟᱨᱡᱤᱞᱤᱝ ᱫᱷᱟᱹᱨᱤᱡ ᱖᱑᱐ ᱢᱤᱞᱤᱢᱤᱴᱚᱨ (᱒ ᱯᱷᱤᱴ) ᱱᱮᱨᱳ-ᱜᱮᱡᱽ ᱞᱟᱭᱤᱱ ᱫᱚ ᱥᱮᱞᱮᱫ ᱞᱮᱱᱟ ᱾ ᱑᱙᱒᱖ ᱥᱟᱞ ᱨᱮ, ᱦᱟᱨᱰᱤᱝ ᱵᱨᱤᱡᱽ ᱨᱮᱱᱟᱜ ᱴᱷᱟᱶ ᱥᱟᱶᱛᱮ, ᱠᱚᱞᱠᱟᱛᱟ-ᱥᱤᱞᱤᱜᱩᱲᱤ ᱞᱟᱭᱤᱱ ᱫᱚ ᱑᱖᱗᱖ ᱢᱤᱞᱤᱢᱤᱴᱚᱨ ᱵᱨᱚᱰᱜᱮᱡᱽ ᱨᱮ ᱵᱷᱮᱜᱟᱨ ᱞᱮᱱᱟ ᱟᱨ ᱑᱙᱔᱗ ᱥᱟᱞ ᱨᱮ, ᱥᱤᱧᱚᱛ ᱵᱷᱮᱜᱟᱨ ᱛᱟᱭᱚᱢ ᱱᱚᱣᱟ ᱞᱟᱭᱤᱱ ᱫᱚ ᱵᱚᱫᱚᱞ ᱞᱮᱱᱟ, ᱪᱮᱫᱟᱜ ᱥᱮ ᱱᱚᱣᱟ ᱞᱟᱭᱤᱱ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱴᱷᱟᱶ ᱫᱚ ᱥᱟᱢᱟᱝ ᱯᱟᱠᱤᱥᱛᱟᱱ ᱞᱮᱠᱟᱛᱮ ᱪᱟᱞᱟᱜ ᱠᱟᱱᱟ ᱛᱟᱦᱮᱸᱫ ᱾

ᱦᱟᱹᱴᱤᱧ ᱛᱟᱭᱚᱢ,  ᱟᱨ  ᱦᱚᱛᱮᱛᱮ ᱢᱤᱴᱚᱨ ᱜᱮᱡᱽ ᱟᱨ ᱱᱮᱨᱳ ᱜᱮᱡᱽ ᱨᱮᱱᱟᱜ ᱟᱥᱛᱷᱟᱭᱤ ᱵᱮᱵᱚᱥᱛᱟ ᱥᱟᱶᱛᱮ, ᱑᱙᱔᱙ ᱥᱟᱞ ᱨᱮ ᱢᱤᱫ ᱱᱟᱣᱟ ᱥᱤᱞᱤᱜᱩᱲᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱟᱨ ᱑᱙᱖᱑ ᱥᱟᱞ ᱨᱮ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱨᱮ ᱱᱟᱣᱟ ᱵᱨᱚᱰ-ᱜᱮᱡᱽ ᱥᱴᱮᱥᱚᱱ ᱨᱮ ᱦᱮᱡ ᱮᱱᱟ ᱾

ᱨᱮᱞᱜᱟᱹᱰᱤ ᱠᱚ
ᱱᱚᱣᱟ ᱥᱴᱮᱥᱚᱱ ᱨᱮ ᱰᱷᱮᱨ ᱛᱮᱫ ᱵᱟᱝ ᱡᱚᱜᱟᱣ ᱟᱱ ᱴᱨᱮᱱ ᱠᱚ ᱥᱟᱶᱛᱮ ᱥᱤᱞᱤᱜᱩᱲᱤ ᱴᱟᱣᱩᱱ - ᱡᱳᱜᱽᱵᱩᱱᱤ ᱤᱱᱴᱟᱨᱥᱤᱴᱤ ᱮᱠᱥᱯᱨᱮᱥ ᱮᱢᱟᱱ ᱞᱟᱹᱠᱛᱤᱭᱟᱱ ᱴᱨᱮᱱ ᱠᱚ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱥᱤᱞᱤᱜᱩᱲᱤ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱴᱨᱮᱱ ᱠᱚ

ᱛᱷᱚᱠ:ᱥᱤᱞᱤᱜᱩᱲᱤ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ